เงินบาทปิด 30.47/50 บาท
ธนาคารกรุงเทพ รายงาน เงินบาทปิด 30.47/50 อ่อนค่าลงจากช่วงเช้า คาดเงินทุนเริ่มไหลกลับ
14 ม.ค. 2554

ธนาคารกรุงเทพ รายงาน เงินบาทปิด 30.47/50 อ่อนค่าลงจากช่วงเช้า คาดเงินทุนเริ่มไหลกลับ
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.47/50 บาท/ดอลลาร์ ปรับตัวอ่อนค่าลงจากช่วงเช้าที่เปิดตลาดอยู่ที่ 30.44/45 บาท/ดอลลาร์
โดยในช่วงเช้าเงินบาทเปิดตลาดอยู่ที่ 30.44/45 บาท/ดอลลาร์ และกลับไปอ่อนค่าในช่วงสายที่ 30.55/57 บาท/ดอลลาร์ ก่อนที่จะเริ่มสวิงกลับมาแข็งค่าขึ้นหลังจากนั้นจนถึงช่วงปิดตลาด โดยสาเหตุที่ช่วงปิดตลาดเงินบาทอ่อนค่าลงเมื่อเทียบจากช่วงเช้าที่เปิดตลาดอาจเป็นเพราะเงินทุนเริ่มไหลกลับ โดยดัชนีหุ้นไทยปิดตลาดวันนี้ ปรับตัวลดลง 2.82 จุด จากที่ต่างชาติขายสุทธิ 4,325 ล้านบาท
ส่วนความเคลื่อนไหวของค่าเงินสกุลหลักต่างประเทศช่วงปิดตลาดวันนี้ เงินเยนอยู่ที่ระดับ 82.82 เยน/ดอลลาร์ ส่วนเงินยูโรอยู่ที่ระดับ 1.3350 ดอลลาร์/ยูโร
คืนนี้ ตลาดยังให้ความสนใจกับการประกาศตัวเลขเศรษฐกิจของสหรัฐฯ เช่น ยอดค้าปลีกเดือนธ.ค., ดัชนีราคาผู้บริโภค (CPI) เดือนธ.ค., ข้อมูลการผลิตในภาคอุตสาหกรรมและอัตราการใช้กำลังการผลิตเดือนธ.ค. และสต็อกสินค้าคงคลังภาคธุรกิจเดือนพ.ย. เป็นต้น
นักบริหารเงิน คาดว่า เงินบาทเปิดตลาดในช่วงต้นสัปดาห์หน้าจะเคลื่อนไหวอยู่ในกรอบ 30.40-30.60 บาท/ดอลลาร์